《海虞十二景 其五 桧坛流月》
明代·卢龙云

仙坛嘉树合，世远自齐梁。翠盖参天色，清阴碎月光。

干留孤鹤下，叶抱片云凉。直性终无改，灵根谅有常。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。